Enigmatiese digter, skilder, sanger en kitaar speler Gert Vlok Nel het 15 jaar gelede sy verskyning op die Suid-Afrikaanse musiek toneel gemaak met 'n debuut digbundel, opgevolg deur 'n debuut album wat sedertdien bykans Afrikana status verkry het. Beaufort Wes se Beautiful Woorde was 'n grensverskuiwende opname wat 'n aardskudding deur die plaaslike musiekbedryf gevoer het en van Gert 'n huishoudelike naam, plaaslik sowel as in die Benelux-lande gemaak het. Gert het sedertdien in beide Suid-Afrika en Europa grootskaals getoer en getroue, kultus-agtige volgelinge verkry.
Nou, na veertien lang (en sommige sal selfs dalk sê maer) jare uit die kollig en die opname wêreld, keer Gert eindelik weer terug na die Suid-Afrikaanse musiek toneel met 'n opvolg album, die kragtoer, Onherroeplik.
Gert se onlangse terugkeer na die OppiKoppi-musiekfees verhoog en gepaardgaande toer om die album bekend te stel, is inderdaad 'n rede vir viering van die nuwe album. Ons dink Onherroeplik moet onmiddellik 'n nasionale skat verklaar word!
Gert Vlok Nel het einde September 'n paar vertonings in die Kaap voordat hy op 'n konsert-toer na Nederland vertrek.
Nel, wat in Nederland gehore van 300 tot 1000 mense trek is sonder twyfel die mees suksesvolste musikant wat Suid-Afrika nog in die Lae Lande opgelewer het. 'n Dokumentêr, wat die bekroonde filmmaker, Walter Stokman oor Beaufort-Wes met Nel as hoof-fokus gemaak het, het grootliks hiertoe bygedra.
In 1998 het hy die bundel opgevolg met 'n CD beaufortwes se beautiful woorde en 'n woord-en-musiekproduksie met dieselfde titel by die KKNK, en beland binne die eerste dag aan die bopunt van die beste-produksielys.
Sy CD asook die vertoning besorg aan hom 'n onmiddelike kultus-aanhang, wat in die jare wat daarop volg net groei. Hy is onder meer die skrywer van die liedjie Beautiful in Beaufortwes wat al deur meer as vyftien kunstenaars opgeneem is, die mees bekende daarvan dié van Theuns Jordaan. Laasgenoemde het, inderdaad, sy loopbaan afgeskop met Gert se song.
'n Tweede bundel is later gepubliseer met die lirieke van die liedjies op die CD en hy het ook 'n saamgestelde bundel met onder meer Robert Bolton en Tertius Kapp gepubliseer.
Tans geniet Gert groot sukses in Nederland nadat 'n Nederlandse televisie-kanaal 'n dokumentêr gemaak het met Gert se poësie en songs as die hoof-fokus. Daar is al na Gert verwys as die nuwe N.P. van Wyk Louw en ook die moderne Koos du Plessis.
Eers was Gert Vlok Nel aan die woord met Drikus op so bietjie bass, ondenkbaar cool. Dit verleen 'n soothing naaktheid aan die Beaufort songs, en 'n nuwe een dink ek. Die liedjies kom van jare gelde, maar daar is soveel nuwes dat jy nie asem kan skep nie ... Saam met die Trike geluide 'n werklik ontstellend mooi en ontnugterend lekker ...